ટીવી અને ફિલ્મો બન્નેમાં કામ કરવાના અનુભવ વિશે રૉનિત રૉય કહે છે, ‘સુશાંત સિંહ રાજપૂત અને અમિત સાધે એક રૂઢિગત પ્રથાને તોડી છે અને ટીવી-ઍક્ટર ફિલ્મોમાં સારું કામ ન કરી શકે એવી માન્યતાને ખોટી ઠેરવી છે. આજકાલની યુવા પેઢીના છોકરાઓ અને છોકરીઓ ઘણાં નિર્ભય છે. અગાઉ લોકો વિચારતા હતા કે આ વ્યક્તિએ ટીવીમાં કામ કર્યું છે એથી એને ફિલ્મો નહીં મળે. જોકે સુશાંત, અમિત અને મેં તેમ જ અમુક ટીવી-ઍક્ટરોએ આ માનસિકતા બદલી છે. હકીકતમાં ફિલ્મ-ઇન્ડસ્ટ્રીના મોટા ઍક્ટરો જે ટીવીમાં કામ કરવાનો ઇનકાર કરતા હતા તેઓ હવે ટીવી-કાર્યક્રમોમાં આવી રહ્યા છે.’